NaiveNeuron/SloPal huggingface dataset:
Klus, Martin, podpredseda NR SR (2019-10-25):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Mariánovi Viskupičovi.
Danko, Andrej, podpredseda NR SR (2023-12-18):
Presne tam pôjdu tie peniaze. Poslanec Hargaš. Nie je v sále, stráca možnosť vystúpenia. Poslankyňa Marcinková. (Reakcia z pléna.) Ste tu, pán poslanec Hargaš?
Pellegrini, Peter, predseda NR SR (2014-11-27):
Vážené panie poslankyne, vážení páni poslanci, po krátkej prestávke, aby ste mali možnosť zaujať miesta v rokovacej sále, budeme najprv pokračovať hlasovaním o prerokovanom vládnom návrhu zákona, ktorým sa mení a dopĺňa Občiansky súdny poriadok, a potom následne pristúpime k hlasovaniu o guvernérovi Národnej banky a členoch Rady pre vysielanie a retransmisiu. (Zaznievanie gongu.) Vážené panie poslankyne, vážení páni poslanci, pokračujeme v prerušenom rokovaní hlasovaním. Poprosím pani spravodajkyňu Annu Vittekovú, aby uvádzala hlasovanie v druhom čítaní o vládnom návrhu zákona, ktorým sa mení a dopĺňa Občiansky súdny poriadok, tlač 1186. Nech sa páči, pani spravodajkyňa, uveďte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa dopĺňajú niektoré zákony , tlač 1186.)
Kollár, Boris, predseda NR SR (2021-05-04):
Ďakujem. S druhým procedurálnym návrhom vystúpi pán poslanec Blanár. Nech sa páči, pán podpredseda, máte slovo.
Dubovický, Richard, poslanec NR SR (2024-06-12):
Ďakujem za slovo, pán predsedajúci. Ja by som iba dodal tú informáciu, že ďakujem, Martin, že si spomenul Prešov. A áno, na stránke egov.presov.sk nájdete rôzne informácie ohľadom objednávok, zmlúv, dodávateľských faktúr, petícii a tak ďalej. Všetky informácie sú tam, ktoré by, resp. ktoré Prešov nemusí riešiť cez infozákon. A to chcem ja povedať, že skôr by som očakával tú pomoc toho štátu tým samosprávam, ako to urobiť. A poviem príklad, napríklad tento portál, resp. táto stránka získala prestížne ocenenie Zlatý erb za najlepšiu elektronickú službu samospráv. Získali ocenenie za mapové dáta pre každého. Toto je cesta, ukázať tým ľuďom, resp. tým samosprávam, že na tých dobrých príkladoch, ako to urobiť. Ale nie obmedzovaním informácií. To sa mi zdá, že ideme opačným smerom. Skôr som očakával zákon, že predložíte zákon, ktorým by ste ukázali, že ako to máte správne urobiť, aby ste si povedzme ten objem, ak je tých infožiadostí viac, ako by ste ich mohli eliminovať. Ale nie ich zakazovať a spoplatňovať. Ďakujem.
Rošková, Ľubica, poslankyňa NR SR (2012-12-05):
Prepáčte. Dajte, pán predseda, prosím, hlasovať o návrhu zákona ako o celku s odporúčaním gestorského výboru schváliť ho.
Laurenčík, Milan, podpredseda NR SR (2022-04-27):
(Zaznievanie gongu.) Vážené panie poslankyne, vážení páni poslanci, budeme teda pokračovať v prerušenej zlúčenej rozprave v druhom čítaní o vládnom návrhu zákona o zmene a doplnení niektorých zákonov v súvislosti s novými sídlami a obvodmi okresných súdov (tlač 849) a o vládnom návrhu zákona o zriadení správnych súdov (tlač 917). Prosím pani ministerku spravodlivosti, pani Máriu Kolíkovú, aby zaujala miesto určené pre navrhovateľov, práve sa tak stalo, a spravodajcu z ústavnoprávneho výboru pána poslanca Lukáša Kyselicu, aby zaujal miesto určené pre spravodajcov. Spravodajcom v druhom návrhu zákona v rámci zlúčenej rozpravy je pán poslanec Alojz Baránik, ktorého prosím, aby zaujal svoje miesto určené v sále. Včera neukončil svoje vystúpenie do rozpravy písomne prihlásený pán poslanec Boris Susko za klub SMER – sociálna demokracia, ktorému teraz odovzdávam slovo. Pripraví sa pán poslanec Juraj Šeliga. Pán poslanec Susko, nech sa páči, máte slovo. (Pokračovanie rokovania v zlúčenej rozprave o vládnom návrhu zákona o zmene a doplnení niektorých zákonov v súvislosti s novými sídlami a obvodmi okresných súdov , tlač 849, a o vládnom návrhu zákona o zriadení správnych súdov a o zmene a doplnení niektorých zákonov , tlač 917.)
P. Paška, predseda NR SR: (2008-12-04):
(Hlasovanie.) 135 prítomných, 76 za, 57 proti, 2 sa zdržali. Konštatujem, že sme prijali uznesenie a schválili rozpočet Sociálnej poisťovne. Ďakujem pekne, pán predseda. Pán poslanec Novotný uvedie hlasovanie o návrhu uznesenia k návrhu rozpočtu Úradu pre dohľad nad zdravotnou starostlivosťou na rok 2009 . Je to tlač 824.
Zmajkovičová, Renáta, podpredsedníčka NR SR (2014-05-13):
Pán poslanec Kuffa.
Šefčík, Marek, poslanec NR SR (2022-12-05):
Pán podpredseda, ďakujem za slovo. Vážené pani poslankyne, páni poslanci, vážení prítomní, v súlade s § 80 ods. 1 zákona o rokovacom poriadku som bol určený za spravodajcu k návrhu uvedeného zákona. Je to tlač 1263. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 27. januára 2023 a v gestorskom výbore do 30. januára 2023. Pán predsedajúci, skončil som, otvorte, prosím, všeobecnú rozpravu.
Glváč, Martin, podpredseda NR SR (2016-09-12):
Ďakujem. Na faktické otázky bude reagovať pán poslanec Budaj.
Krúpa, Juraj, poslanec NR SR (2021-05-03):
Ďakujem za slovo. Ja by som len na margo vystúpenie, vystúpenia pána poslanca Kmeca poukázal na pár takých drobností, ktoré sa stávali aj za predošlých vlád. A také tie faux pas medzinárodné a diplomatické, ktoré sa udiali, tých bolo tiež viacej. Stačí si spomenúť na Počiatka alebo si spomeňme na vydupanie si návštevy pána Fica a jeho vlády u pána Obamu, kde sme si potom doniesli nejakých teroristov z Guantánama. Spomeňme si na pána Danka, ktorý mal vlastnú zahraničnú politiku, chodil sa skláňať do Tatarstanu a robil hanbu, kade chodil. Tu ten rozdiel je jeho oproti vám, že my máme jednotnú zahraničnú politiku. A tá je nepopierateľná a o tom veľmi dobre viete. Čo sa týka, ja len zareagujem na pár vašich vecí, čo sa týka civilného krízového manažmentu. Nielen vaše vlády, ale v podstate všetky predošlé vlády absolútne ignorovali civilný krízový manažment. Neinvestovalo sa do toho ani päť korún. Máme vyše 20 rokov starý koncept domáceho krízového manažmentu. Vaše vlády sa tomu vôbec nevenovali. Štátne hmotné rezervy za posledných päť rokov, čo tam Kičura bol, nevyčlenili ani päť korún na civilný krížový manažment a to sme videli, keď vypukla pandémia. Takže asi toľko by som k tomu povedal. A preto aj potom tu môžte akože určitým spôsobom aj trošku oprávnene kritizovať, že nasadenie armády, ale to vyplýva vyslovene z toho, že nebol žiadny civilný krízový manažment, je absolútne zdecimovaný, čiže boli sme nútení robiť veci, ktoré by sme za normálnych okolností, keby tento štát fungoval za vás, robiť nemuseli. Ďakujem.
Ferenčák, Ján, poslanec NR SR (2022-04-27):
Takisto ako poukázal kolega pri Okresnom súde Ružomberok, tak aj pri iných okresných súdoch, kde dochádza k zmenám, by sme radi vedeli, na základe akých dát, argumentácií došlo k týmto zmenám a čo sa má dosiahnuť týmito zmenami v týchto okresoch. Ináč to bude len reforma, ktorá bola vytvorená len preto, aby sa nazývala reformou, ináč to bude reforma, ktorá bola nakreslená len na jednom stole a možno farbičkami, ktoré boli položené na stole, pretože žiadne dáta k tomu neboli predložené, a bude to nie reforma pani ministerky, ale, ešte raz zopakujem, deforma súdnej mapy, ktorá sťaží dostupnosť súdov, zníži kvalitu samotných súdov, aj bude dlhšie trvať, kým vôbec súdy rozhodnú. Takže reforma má zlepšovať stav, a nie zhoršovať, a má byť dostupnejšia pre občana, a nie nedostupnejšia. Z toho pohľadu táto reforma sa nemôže nazývať reformou pre ľudí, ale proti ľuďom. Ďakujem.
Šimečka, Michal, podpredseda NR SR (2023-11-22):
Ďakujem pekne. S faktickou poznámkou pán poslanec Baláž.
Paška, Pavol, predseda NR SR (2013-11-29):
Pekné predpoludnie, dámy a páni, budeme hlasovať o prerokovaných bodoch programu. Poprosím pána poslanca Martináka, aby uviedol v druhom čítaní hlasovanie o vládnom návrhu zákona č. 543 o ochrane prírody a krajiny. Je to tlač 726. (Hlasovanie o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony , tlač 726.)
Fecko, Martin, poslanec NR SR (2014-03-28):
Ďakujem pekne. Pán predseda, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šipoš, Michal, poslanec NR SR (2024-09-26):
Ďakujem pekne. Ja by som chcel nadviazať na to, čo si hovoril. Hlavne tým ľuďom treba hovoriť pravdu, pretože ak minister Kamenický hovorí, že my nejdeme rušiť žiadny rodičovský dôchodok a na druhej strane ten istý minister Kamenický v dôvodovej správe tohto zákona píše, citujem: „V nadväznosti na zrušenie rodičovského dôchodku sa pri zachovaní použitia podielu zaplatenej dane pre neziskové organizácie podľa § 50 zavádza použitie podielu zaplatenej dane rodičovi alebo rodičom pre každého z nich vo výške 2 %." Tak aká je pravda, pán Kamenický? Aká je pravda? Pravda je tá, že za našich vlád rodičovský dôchodok bol 350 mil. eur a po vašom zasiahnutí, po vašom schválení zákona to bude nejakých 80 miliónov. (Reakcia navrhovateľa.) Takže, pán Kamenický, treba viete čo spraviť? Nebyť hrdina tam z lavice vykrikovať, lebo to vy viete, vykrikovať z lavice, to ste hrdina. Ale choďte, keď ste taký frajer, do televíznej diskusie s pánom Matovičom. Naberte tú odvahu, pán Kamenický, pokakaný ste, ja viem, ste pokakaný. Vykrikovať z lavice, toto hej, to viete. Vybrať si svojho diskutujúceho z opozície, taký, ktorý bude slabučko hryzkať, v tom ste frajer. Choďte... (Prerušenie vystúpenia predsedajúcim.)
Muňko, Dušan, poslanec NR SR (2015-01-29):
Pán Hraško, musím vám to ešte raz vysvetliť. Keď človek požiada o dôchodok, musí čakať, ako mu to Sociálna poisťovňa vybavila. A ten človek nemá jedno euro. Čaká odo mňa, aby som čo najskorej vyplatil to, čo tu povedala pani Tomanová. Čiže on počíta nie s 30 eurami, on počíta s akýmkoľvek eurom. Čiže keď odtiaľ vystúpi o mesiac neskoršie, tak dostane to odo mňa možno o dva mesiace, nie do 60 dní, ale ešte neskoršie ten dôchodok. Čiže už prestaňte tu vyprávať. To je len nárast nákladov pre Sociálnu poisťovňu, pre tých 3-tisíc ľudí, prosím vás.
Glváč, Martin, podpredseda NR SR (2017-05-09):
Ďakujem. Pýtam sa, či sa chce niekto prihlásiť do rozpravy ústne. Dvaja, dve poslankyne, ukončujem možnosť prihlásenia sa. Nech sa páči, pani poslankyňa Gaborčáková.
Danko, Andrej, podpredseda NR SR (2024-09-20):
Ďakujem. Vyhlasujem rozpravu za skončenú. Chce k rozprave zaujať stanovisko navrhovateľ, pán generálny prokurátor? Nie. (Reakcia generálneho prokurátora.) Vyjadrite sa, nech sa páči. Záverečné slovo.
Bugár, Béla, podpredseda NR SR (2011-07-07):
Páni poslanci, nekričte, naučte sa už to!
Pročko, Jozef, poslanec NR SR (2024-01-09):
Mňa veľmi teší, že poslanci PS, KDH, SaS a aj naši vidia, čo sú zač koaliční poslanci. Mne sa páči, ako o nich rozprávate. Mne sa páči, že vidíte, že to je jedna skupinka ľudí, ktorá nemá žiadne morálne zábrany. Mne sa páči, ako rozprávate o ich vedomí. Mne sa to páči. Vaše vystúpenia sú dôrazné, vaše vystúpenia sú plné nepokoja. Ale keď idem dozadu zákulisia a vidím, ako vás niektorých varia ako žaby, tí, o ktorých tu rozprávate, akí sú, tak rozmýšľam, že či sa necháte uvariť ako tie žaby, alebo či ten názor, ktorý tu máte, je tak silný a tak váš, že vás nenechá zlomiť, že to, čo vám robia, ako sa na vás farizejsky usmievajú, či to, či tú hru čítate. Lebo ja si napríklad vážim, ako pani Cigániková pred chvíľou rozprávala rozhorčene, ale ja si myslím, že cingi-lingi-bom bude hlasovať a bude robiť to, čo chce Fico. Pre mňa je cingi-lingi-bom tá istá ako Fico a ako všetci ostatní. Vy si myslíte, že cingi-lingi-bom je niečo iné? Že ona nepodporuje túto zvrátenosť, tento zvrátený zákon? Ja vám chcem poďakovať všetkým, naozaj všetkým vám chcem poďakovať, lebo ukazujeme Slovensku, čo ide Fico urobiť. (Potlesk.)
Paška, Pavol, predseda NR SR (2014-07-10):
Reakcia, pán poslanec Susko.
R. Kaliňák, podpredseda vlády a minister vnútra SR: (2008-10-22):
Návrh je, samozrejme, v súlade s právnym poriadkom, so všeobecnými normami a zásadami medzinárodného práva, ako aj so všetkými záväzkami Slovenskej republiky, ktoré jej vyplývajú z medzinárodných dokumentov a preto vás žiadam o podporu tohto materiálu. Ďakujem pekne.
Bugár, Béla, podpredseda NR SR (2018-05-17):
Ďakujem. Teraz v rozprave by mala vystúpiť... Pán poslanec? Nie? Ďakujem. Pani poslankyňa Zimenová, ktorú tu nevidím, ona bola posledná ústne prihlásená, preto vyhlasujem rozpravu za skončenú. Pani navrhovateľka, nech sa páči, môžte sa vyjadriť v rozprave.
P. Hrušovský, podpredseda NR SR: (2002-03-13):
Páni poslanci, chcem vás informovať, že o možnosť vystúpiť k bodu programu Návrh vlády na skrátené legislatívne konanie požiadal predseda Najvyššieho súdu pán Harabin. Pán predseda poslaneckého klubu KDH Mikloško.
Blanár, Juraj, podpredseda NR SR (2021-10-06):
Pán poslanec Schlosár, môžete reagovať na faktické poznámky.
Šimečka, Michal, podpredseda NR SR (2024-02-09):
Ďakujem veľmi pekne. Otváram týmto rozpravu, do ktorej je písomne prihlásený pán poslanec Hlina. A malo by sa to čochvíľa zobraziť aj na obrazovke a presne tomu tak je. Takže, pán poslanec, máte slovo.
Kvasnička, Marián, poslanec NR SR (2014-06-04):
Ďakujem veľmi pekne. Kolega Přidal... (Reakcia z pléna.) Jasné, kolega Hlina Alojz, chcel by som ti poďakovať, chcel by som ti poďakovať za citlivosť a objektívnosť voči tejto téme. Je to poctivé, aj ako si povedal, nemyslím si však, že robíme nejaký reparát za hlasovanie o ústave v roku 1992. Tam tie dôvody boli špecifické. Už vtedy tie dôvody nášho nehlasovania boli niektoré hodnotovo problematické alebo eticky problematické formulácie, ktoré v slovenskej legislatíve ešte stále sú. Čiže tá línia je naozaj konzistentná, to si povedal veľmi dobre. Som rád, že máš takýto prirodzený zmysel bez toho, aby si o tom potreboval nejako akademicky dišputovať. Ešte jednu vec som chcel, možno aj k tomu, čo Rišo Vašečka hovoril, povedať. Naozaj ten idealizmus našich predstáv o manželstve je obrovský, určite ak nie širší, tak aspoň taký široký, ako je vo formulácii Aliancie za rodinu, nič menej. Sám vidíš, že vybojovať takúto kótu je veľmi zložité. A pánboh zaplať, že to cvaklo. A myslím a som rád, že si aj ty toho súčasťou. Ďakujem. (Potlesk.)
Laššáková, Jana, podpredsedníčka NR SR (2015-05-26):
Prezentujme sa a hlasujeme. (Hlasovanie.) Prítomných 131 poslancov, za návrh bolo 39, proti 2, zdržalo sa 90 poslancov. Konštatujem, že ani tento návrh zákona do druhého čítania sme neschválili. Pán poslanec Miškov, nech sa páči.
Mikuš, Jozef, poslanec NR SR (2015-05-22):
Ďakujem pekne. Vážený pán predseda, dajte hlasovať o tom, že uvedený návrh zákona Národná rada prerokuje v druhom čítaní.
Pellegrini, Peter, predseda NR SR (2015-03-17):
Prezentujme sa a hlasujme o tomto návrhu, ktorý bol vyňatý na osobitné hlasovanie s odporúčaním gestorského výboru schváliť. (Hlasovanie.) Prítomných 87 poslancov, za hlasovalo 79, zdržali sa 3, nehlasovali 5. Tento bod sme schválili.
V. Veteška, podpredseda NR SR: (2003-12-16):
Dámy a páni, je to príležitosť, aby som vyslovil vám všetkým okrem poďakovania aj želanie vám a vašim rodinám, radosť, šťastie, lásku a porozumenie, aby všetko to, čo dobré nosíme v srdciach, sa mohlo preniesť aj do života nášho každodenného. Prajem vám krásne, šťastné, veselé sviatky. Prajem vám radosť v novom roku 2004 a vyslovujem aj želanie, aby sme zažili v novom roku len pokoj, mier a porozumenie. Trošku naviac, trošku tak recesisticky, chcem povedať, aby sme to zas až tak vážne nebrali, pretože aj keď sú chvíle krásy a radosti, ja som mal tento rok príležitosť s vami osláviť aj 50 rokov, môj kolega podpredseda mi dal do daru Maďarsko-slovenský slovník. Ja som ho nadarmo nezobral a pri tej päťdesiatke som sa z toho slovníka naučil prvé slová: Kellemes ünnepeket. (Potlesk.) Po maďarsky to znamená šťastné a veselé. Všetko dobré vám prajem. Dovidenia.
J. Vaľová, poslankyňa: (2008-10-21):
Pán Mikloš, z vašich úst sú krajšie argumenty. Kto stráca argumenty, ide do takýchto, by som povedala, tvrdých a možno, ja by som povedala, trošku až zaváňajúcich vulgarizmom rečí a obviňuje ľudí bez toho, pretože to je váš vlastný úsudok. Vždy treba obviňovať podľa nejakého poznania. A čo sa týka ohrozenia dôchodkov. No, keď ste zaviedli druhý pilier, tak ste ohrozili dôchodky občanov Slovenskej republiky, lebo nikto nezaviedol 9 % v druhom pilieri a nikto sa to zatiaľ podľa vás robiť nechystá. Ďakujem pekne.
Cigániková, Jana, poslankyňa NR SR (2018-03-26):
Áno, áno, už viem. Áno, áno. Tak, Marek, prosím ťa, povedz pánovi Kotlebovi, keď mu budeš odpovedať, že to, na čo sa pýta pravidelne, tak to učia na základnej škole a robí sa to kvôli tomu, aby ste sa neopakovali, viete? To máte, že raz poviete Slovensko, raz poviete domovina, raz poviete domov, naša vlasť, naša krajina a robíme to iba preto, lebo jednoducho nechceme opakovať stále to isté slovíčko. Je to, je to učivo základnej školy, tak len aby ste vedeli, lebo často sa na to pýtate. Ďakujem.
Halgašová, Jarmila, poslankyňa NR SR (2022-05-04):
Ďakujem veľmi pekne, pán predsedajúci, vážený pán minister, v súlade s § 73 zákona o rokovacom poriadku som bola určená Výborom Národnej rady pre pôdohospodárstvo a životné prostredie za spravodajcu k návrhu zákona o pozemkových úpravách, tlač 945. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy a vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona bol prerokovaný v týchto výboroch: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 10. júna 2022 a v gestorskom výbore do 13. júna 2022. Pán predsedajúci, otvorte, prosím, rozpravu.
Kéry, Marián, poslanec NR SR (2021-10-26):
Ďakujem za slovo. Vážený pán predseda, dajte, prosím, hlasovať o tom, že Národná rada Slovenskej republiky berie predmetnú správu na vedomie.
P. Hrušovský, predseda NR SR: (2005-09-27):
správe Mandátového a imunitného výboru Národnej rady Slovenskej republiky o nastúpení náhradníka na zaniknutý mandát poslanca Národnej rady Slovenskej republiky Ivana Kiňa . Poprosím predsedu mandátového a imunitného výboru Ľubomíra Lintnera, aby Národnú radu Slovenskej republiky informoval o správe výboru k správe o nastúpení náhradníka na zaniknutý mandát. Nech sa páči, pán poslanec. Ľ. Lintner, poslanec: Ďakujem pekne, pán predseda. Chcel by som vás požiadať, keďže v poslaneckom grémiu vznikla dohoda, aby som ju nečítal, keďže ju majú kolegovia a kolegyne v laviciach, tak poprosím vás, aby ste zistili, či je všeobecný súhlas, ja potom prečítam len uznesenie.
Žiga, Peter, podpredseda NR SR (2024-04-24):
Zajtra sme si odhlasovali, že ráno budú pokračovať zákony, ktoré prišli v skrátenom legislatívnom konaní, takže budeme dopĺňať podľa toho, aká je, ako bude prebiehať rokovanie. Predpokladám, že možno zajtra po sedemnástej by mohli prísť na radu aj, na radu naspäť tento program, tento bod. (Reakcia z pléna.) Ráno nie, lebo o deviatej sme si odhlasovali skrátené legislatívne konanie. Pán poslanec Dostál, ideme diskutovať? (Reakcia z pléna.) V takom prípade, keď nám sa vyskytne okno, ale keďže vidím tam aj medvede v rámci toho programu, tak predpokladám, že ambícia niektorých kolegov z poslaneckých klubov bude že diskutovať, takže predpokladám, že asi tam to okno nevznikne. Končím dnešné rokovanie parlamentu, prajem vám pekný večer. (Prerušenie rokovania o 18.55 hodine.)
Blcháč, Ján, poslanec NR SR (2022-05-05):
Ďakujem za slovo, vážený pán podpredseda. Kolegyne, kolegovia, oceňujem tiež štrukturálne vystúpenie pána kolegu Kazdu, ale keď dovolíte pár poznámok. Hovorili ste, že v tomto návrhu je zakomponovaná určitá miera neefektivity, ale tým pádom ste vlastne skritizovali aj vládny návrh, resp. koaličný návrh, ktorý bol včera schválený, pretože tento je taký istý. Je to sociálna dávka v podobe teraz schváleného 13. akože dôchodku, toto by bol ten 14., ale presne v tom istom móde, presne s tými istými číslami, takže aj vyčíslenie toho, potreby peňazí na túto, na túto dávku je jasné. Hovorili ste o ekonomických pravičiaroch a ekonomických ľavičiaroch, tak ak teda ste ekonomický pravičiar, mali by ste vedieť, tak ako my ekonomickí ľavičiari vieme, že na koho má inflácia najťažší vplyv. Sú to skupiny obyvateľov, ktoré majú fixné príjmy. Medzi tieto skupiny, samozrejme, patria aj dôchodcovia, ktorí, samozrejme, nemôžu si nejako špeciálne zvyšovať svoje príjmy, a preto je tu na mieste práve táto dávka. To znamená, že v tomto sme tiež asi v poriadku. A keď hovoríte, že aj vy máte sociálne cítenie, no tak áno, aj z názvu vašej strany Sloboda a Solidarita by malo vyplývať, že by ste sa mali pokúšať pomôcť tomuto návrhu posunúť ho do druhého čítania s vašimi kolegami a v tom druhom čítaní povedzme by ste mohli vylepšiť, napríklad poviem príklad, že dáte pozmeňujúci návrh, že tí, ktorí majú viac ako 700 eur, nedostanú nič, napríklad. Takže asi toľko. Mohol by som ešte hovoriť o zdrojoch, ale už nie je čas. Ďakujem.
Madej, Róbert, poslanec NR SR (2015-12-08):
Pán predseda, dajte, prosím, hlasovať o návrhu ústavného zákona ako o celku.
Žiga, Peter, podpredseda NR SR (2024-01-31):
Takto. Začnete teraz, prečítate, koľko zvládnete do 19. hodiny, prerušíme schôdzu, pretože tak to máme schválené v pléne, že končíme o devätnástej, a zajtra pri svojom vystúpení začnete tam, kde ste skončili (reakcie z pléna) a nezmaríme kvôli tomu. (K rečníckemu pultu sa vracia poslanec Gábor Grendel.)
Kollár, Boris, poslanec NR SR (2018-12-05):
Pán poslanec Uhrík, za nás ochranu života obhajoval pán Milan Krajniak. A myslím si, že dostatočne. Pán Martinák, prepáčte mi to, pri všetkej úcte, tieto bláboly môžete rozprávať tomu dievčatku, ktorému zastrelili toho psa, o nejakej divej mačke, na to sa vám vykašle. To, ten psík, ktorý bol zabitý pred jej očami, to je taký emocionálny šok, čo nevyvrátia všetky tieto vaše tvrdenia o nejakých divých mačkách. A musím vám povedať, že veľmi rád, veľmi rád ohlásim celému Slovensku, všetkým chovateľom psov, že SMER chce strieľať psíkov a mačičky, lebo má problém s nejakou divou mačkou. Veľmi rád to každému ohlásim, že ste proti tomuto návrhu zákona a že veľmi radi to budete strieľať ďalej. Ďakujem. (Reakcie z pléna.)
Sloboda, Vladimír, poslanec NR SR (2016-03-23):
Sľubujem. (Potlesk.)
Bugár, Béla, podpredseda NR SR (2016-09-21):
Ďakujem pekne. Teraz dávam slovo pani poslankyni Nehézovej, ktorá bola navrhnutá za gestorský výbor pre sociálne veci, aby nám prečítala spravodajskú správu. Nech sa páči.
Ďuriš Nicholsonová, Lucia, podpredsedníčka NR SR (2016-11-25):
Ďakujeme pekne, pán poslanec Grendel. Na vaše vystúpenie evidujem tri faktické poznámky. Končím možnosť prihlásiť sa s faktickou poznámkou. Ako prvý pán poslanec Krajniak, nech sa páči.
Bittó Cigániková, Jana, poslankyňa NR SR (2022-11-08):
Tým sme vyčerpali hlasovania o všetkých pozmeňujúcich návrhoch zo spoločnej správy a z rozpravy. Pán predsedajúci, mám splnomocnenie gestorského výboru podľa § 84 ods. 2 zákona o rokovacom poriadku, aby ste tretie čítanie, aby sa tretie čítanie konalo ihneď. Dajte, prosím, o tomto návrhu hlasovať.
Krúpa, Juraj, poslanec NR SR (2022-03-22):
Vážený pán predseda, v rozprave vystúpili piati páni poslanci a pán minister Sulík, pričom dvaja poslanci, poslanec Svrček a ja sme podali pozmeňujúce a doplňujúce návrhy. Pán predsedajúci, najprv budeme hlasovať o bodoch zo spoločnej správy č. 1 až 29 spoločne s odporúčaním gestorského výboru schváliť.
Grendel, Gábor, podpredseda NR SR (2022-12-21):
Prerušujem rokovanie o tomto bode programu. Ďalším bodom je druhé čítanie o vládnom návrhu zákona, ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Ide o tlač 1338, výsledky rokovania výborov majú tlač 1338a. Dávam opäť slovo pánovi podpredsedovi vlády a ministrovi financií Slovenskej republiky Igorovi Matovičovi, aby vládny návrh zákona odôvodnil.
K. Tóthová, poslankyňa: (2006-01-31):
Ďakujem aj pánu poslancovi Škodovi, ale mám k tomu pripomienku. Pán poslanec, aj dnes existujú nebankové subjekty. To, že vznikli nebankové subjekty, to nebol hriech, to bola nutnosť, to je prínos ďalšej vývojovej etapy. To je, ako by ste, teraz ma rýchlo nenapadá iný príklad, obviňovali nože, že existujú, keď vznikne vražda. Ale veď predsa tie nebankové subjekty majú určitú svoju funkciu. Iná je otázka, že keď začalo byť zrejmé, že ich činnosť nie je taká, ako zákon predpokladal a na akú dostali licenciu, že vtedajšia vláda mala a vtedajšie štátne orgány na základe signálov mali konať tak, ako to vyžadovala ich kontrolná povinnosť. Objem majetku peňazí z týchto akcií bol 60 mld. korún. Objem strát vykázaných na strane vkladateľov je 14 mld. korún. Kde sú zostávajúce peniaze? Ani na toto sa nechceme pozrieť, pán poslanec Škoda? Ja si myslím, že mali by sme chcieť a mali by sme spraviť prvý krok preto práve tu v parlamente a podporiť tento legislatívny návrh. Mne nezáleží na tom, kto ho predkladá.
Burian, Jozef, poslanec NR SR (2010-12-02):
Skončí to na tom, že veľmi vznešené diskusie o tom, aby teraz... (Prerušenie vystúpenia časomerom.)
Chren, Martin, poslanec NR SR (2014-11-08):
Ďakujem veľmi pekne. Vážený pán minister, ja by som chcel vrátiť trošku debatu od toho, kam sa zatúlala, k tomu, kam dnes naozaj patrí. Hovorili ste tu o tom, že naše vystúpenia sú rozprávky a že strašíme na tému, ako SMER ubližuje ľuďom. Ale skutočnosť je taká, že vy naozaj ubližujete ľuďom, my nestrašíme. Tí obyčajní ľudia na základe toho, čo vaša vláda robí, trpia, vy im škodíte. Zoberte si ten prípad tej nemocnice v Piešťanoch. Celá vláda, keď tu náhodou niekto je, pán premiér nás svojou prítomnosťou ani nepoctil, po drvivú väčšinu času sa tvári, že sa nič nestalo, veď za to predražené cétečko nebolo ani zaplatené. Ale stalo sa. Veď to cétečko v tej piešťanskej nemocnici dodnes nie je. Ten lekár, ktorý upozorňuje na to, čo sa tam stalo, ten je najviac nešťastný z toho, že nemá pacientov kam poslať na vyšetrenie. Koľko desiatok, stoviek, tisícov ľudí bude musieť čakať o týždne, mesiace dlhšie na vyšetrenie, len kvôli tomu, že niekto si tu systémovo zo zdravotníctva, a ten niekto má veľmi jasné vzťahy a kontakty na vašu vládu, robí kšefty? Ja naozaj nikomu, ani vám, neprajem nič zlé. Ale viete čo? Prial by som vám, aby ste sa niekedy dostali na nejaké onkologické oddelenie, čo i len ako hosť, a sadli si tam na lavičku k tým ľuďom a porozprávali sa s ľuďmi, ktorým práve povedali, že majú rakovinu, ale že o tom, koľko života im zostáva, sa dozvedia až o niekoľko týždňov, pretože CT vyšetrenie je drahé, alebo cétečko v nemocnici práve nie je a bude trvať niekoľko týždňov, kým sa dozvedia, ako na tom sú. Vy ubližujete ľuďom takýmito kšeftami, aj keď neboli zaplatené, ubližujete reálne slovenským pacientom. A to nie je rozprávka, ani strašenie.
Valášek, Tomáš, poslanec NR SR (2020-07-08):
Vďaka, pán predsedajúci. Skúsim sa vrátiť do ríše faktov. Tri body. Ten prvý je povedať, rozumiem tým, ktorí sa obávajú tej pôžičky, výšky tej pôžičky, aj tej doby splatnosti 2057. Naša strana, predpokladám, že väčšina normálne rozmýšľajúcich ľudí v parlamente, je za zodpovedné rozpočtovanie. Ja som nervózny už z mojej malej hypotéky, nieto z niekoľkomiliardovej pôžičky. Ale situácia nie je normálna. Za okolností, kedy nám ide prepadnúť, sa nám prepadla ekonomika, už teraz vieme o nejakých 10 %, kedy nám ide narásť nezamestnanosť na minimálne 10 %, alebo tak okolo 10 %, by bolo nezodpovedné si nepožičať, lebo to znamená, že desaťtisíce pracovných miest, ktoré touto pomocou zachraňujeme, by neboli zachránené so sociálnymi dopadmi, ktoré si vieme predstaviť. Ten druhý bod je uistiť tých poslancov, europoslancov, ktorí vyjadrili obavu, či táto koalícia nezaspala na štarte. Uisťujem vás, že sme multitaskeri, vieme sa aj hádať o diplomových prácach, aj zároveň pripravovať reformné plány. Už je viacero procesov, ktoré sú rozbehnuté na rôznych ministerstvách aj na úrovni vlády samotnej alebo predsedu vlády samotnej, ktoré už vedú k písaniu plánov. A tie nápady, ktoré ste ponúkli, ktoré sme pozorne počúvali, sú, samozrejme, veľmi vítané. A posledný taký krátky postreh k tomu, že čo by malo byť v reformnom pláne. No ono je to jednoduché aj strašne komplikované. Jednoduché v tom zmysle, že, že úplná zhoda, máme tu jednu unikátnu šancu na generáciu. Vedeli sme už 20 rokov, že ten model, ktorý máme, ktorý nás živí, lakovanie, montovanie, zváranie, automobiliek u nás skôr či neskôr skončí. Padlo nám tak trošku do lona 6 mld. vo forme toho Next Generation, ktoré vieme teraz využiť. Nikto z nás si asi netrúfne povedať, že čo nás bude živiť o 20 rokov. Ale vieme už teraz, že musíme vytvoriť podmienky pre to, aby o 20 rokov vzdelaní, motivovaní, úspešní Slováci, ktorí fungujú v spravodlivom štáte, kde ich o ich vynálezy, o ich kreativitu neokradne nikto. Takže títo ľudia nás budú živiť, tieto podmienky musíme dnes reformami vytvoriť. Vďaka.
Kučera, Karol, poslanec NR SR (2023-05-09):
Prosím, pán predsedajúci, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre vzdelávanie, vedu, mládež a šport. A zároveň, že za gestorský výbor určuje Výbor Národnej rady pre vzdelávanie, vedu, mládež a šport. V súlade s rozhodnutím predsedu Národnej rady Slovenskej republiky, pán predsedajúci, dajte hlasovať o tom, že určené výbory prerokujú návrh zákona do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Gašpar, Tibor, poslanec NR SR (2024-02-08):
Hlasujeme o bode 165 druhého pozmeňujúceho návrhu poslanca Galka.
Kaník, Ľudovít, poslanec NR SR (2014-06-03):
No, ja to budem opakovať viackrát, už som to dnes povedal. Je tu príležitosť, keď sa príležitosť nevyužije na zmenu, už sa nebude veľmi veľmi dlho opakovať. To si jednoducho treba uvedomiť. Potom druhá vec. Z toho, čo si hovoril, kolega Viskupič, to je buď previerky áno, alebo previerky nie. Pretože ak povieme, že previerky áno, a ja si myslím, že ten stav v súdnictve je tak žalostný, že bez tých previerok spôsobilosti sa nemáme z neho šancu vyhrabať, tak jednoducho niekto musí urobiť ten prvý krok a zistiť informácie, ktoré zákon vymedzuje, že treba zistiť o danom sudcovi alebo kandidátovi. A kto to má spraviť, znova sa spýtam, Matica slovenská, keď nie NBÚ, alebo zväz včelárov, keď nie NBÚ? Veď máme nejaké inštitúcie, nemáme ich nepreberné množstvo. Niekomu to zveriť musíme a dôležité je len, aby sme im nedali, podľa môjho názoru, do rúk rozhodovaciu právomoc, ale každý aby sa na tom podieľal len svojou troškou. To znamená ten, kto je vybavený na zisťovanie informácií, bude zisťovať informácie. Tí ďalší budú zaujímať stanoviská a prezident bude v konečnom dôsledku rozhodovať. Až sa bojíme toho, že tie informácie sa zhromaždia, no áno, sú tu isté riziká, môžu aj uniknúť, ale týmto rizikám už dnes podliehajú všetci, ktorí podliehajú previerkam bezpečnosti, a napriek tomu ich podstupujú. Veď zamerajme sa na elimináciu tých rizík, ako som hovoril už mnohokrát, a to nie je ako niektorí hovorili, že potom, teraz, dnes rokujeme o tých zákonoch a... (Prerušenie vystúpenia časomerom.)
Bugár, Béla, podpredseda NR SR (2018-06-13):
Prezentujme sa a hlasujme o návrhu prerokovať návrh zákona v treťom čítaní. (Hlasovanie.) Prítomných 144, za 140, proti 3, 1 nehlasoval. Konštatujem, že sme v treťom čítaní . Otváram rozpravu. Pýtam sa, či sa hlási niekto do rozpravy. Nie je tomu tak. Vyhlasujem rozpravu za skončenú. Nech sa páči.
P. Hrušovský, predseda NR SR: (2005-12-13):
(Hlasovanie.) 138 prítomných, 57 za, 18 proti, 52 sa zdržalo, 11 nehlasovalo. Návrh sme neschválili. Nech sa páči.
A. Belousovová, podpredsedníčka NR SR: (2007-02-07):
Pán poslanec Lipšic.
Kollár, Boris, predseda NR SR (2022-03-16):
Vážené panie poslankyne, vážení páni poslanci, otváram rokovanie 61. schôdze Národnej rady Slovenskej republiky, ktorá bola zvolaná, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 30 poslancov Národnej rady. Prosím, aby sme sa prezentovali a zistili, či sme schopní sa uznášať. (Prezentácia.) Zisťujem, že je prítomných 114 poslancov. Teda Národná rada je uznášaniaschopná. Na 61. schôdzi budú overovateľmi poslanec Peter Vons a Eduard Kočiš. Náhradníkmi budú poslanci Petra Hajšelová a Peter Šuca. O ospravedlnenie svojej neúčasti požiadali poslanci Vladimír Baláž, Marek Hattas, Ľuboš Krajčír, Jana Vaľová (reakcia z pléna), ale ste aj tu (smiech predsedajúceho), tak potom pani Vaľová je prítomná, Milan Vetrák. O ospravedlnenie z dôvodu práceneschopnosti požiadala poslankyňa Ľubica Laššáková a Ján Mičovský. Poslanci v žiadosti o zvolanie schôdze navrhujú na tejto schôdzi prerokovať jeden jediný bod, ktorý je uvedený v pozvánke, je to tlač 946, návrh skupiny poslancov na schválenie stanoviska Slovenskej republiky k ohrozeniu strategických energetických záujmov hospodárstva a občanov Slovenskej republiky podľa čl. 2 ods. 3 ústavného zákona č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie a návrhu k opatreniam na zamedzenie nežiaduceho cenového vývoja. (Bod programu: Návrh skupiny poslancov Národnej rady Slovenskej republiky na schválenie stanoviska Slovenskej republiky k ohrozeniu strategických energetických záujmov hospodárstva a občanov Slovenskej republiky podľa čl. 2 ods. 3 ústavného zákona č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie a návrhu k opatreniam na zamedzenie nežiaduceho cenového vývoja , tlač 946.) Podaný návrh bol podľa § 17 ods. 3 zákona o rokovacom poriadku rozhodnutím č. 976 pridelený na prerokovanie výboru pre hospodárske záležitosti. Taktiež bol zaslaný vláde na zaujatie stanoviska. Teraz dávam hlasovať o návrhu programu 61. schôdze Národnej rady . Prosím, prezentujme sa a hlasujeme. (Hlasovanie.) Prítomných 124 poslancov, za 50, proti 13, zdržalo sa 58, nehlasovali 3. Konštatujem, že sme program 61. schôdze Národnej rady neschválili. Vyhlasujem 61. schôdzu za skončenú. (Rokovanie 61. schôdze NR SR sa skončilo o 12.37 hodine.) (Po skončení 61. schôdze NR SR a po prestávke pokračovalo rokovanie 60. schôdze NR SR.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
Krajkovič, Mikuláš, poslanec NR SR (2018-09-19):
Ďakujem za slovo, vážený pán podpredseda. Národná rada uznesením č. 1247 z 19. júna 2018 pridelila návrh poslancov Národnej rady Slovenskej republiky Petra Antala, Tibora Bastrnáka, Bélu Bugára, Eleméra Jakaba a Petra Kresáka na vydanie zákona, ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov a ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre pôdohospodárstvo a životné prostredie. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný návrh, poslanecký návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. Výbory, ktorým bol poslanecký návrh zákona pridelený, zaujali k nemu nasledovné stanoviská: ústavnoprávny výbor uznesením č. 428 z 11. septembra 2018 s poslaneckým návrhom zákona súhlasil a odporučil ho Národnej rade Slovenskej republiky schváliť s pripomienkami, výbor pre financie a rozpočet uznesením č. 301 z 10. septembra 2018 s poslaneckým návrhom zákona súhlasil a odporučil ho Národnej rade schváliť, výbor pre pôdohospodárstvo a životné prostredie uznesením č. 200 z 11. septembra 2018 s poslaneckým návrhom zákona súhlasil a odporučil ho Národnej rade schváliť s pripomienkami. Gestorský výbor odporúča hlasovať o bodoch spoločnej správy č. 1 až 10 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III spoločnej správy a vo stanoviskách poslancov gestorského výboru vyjadrených v rozprave k tomuto poslaneckému návrhu zákona v súlade s § 79 ods. 4 a § 83 zákona o rokovacom poriadku odporúča Národnej rade predmetný návrh poslancov schváliť s pripomienkami. Spoločná správa výborov o prerokovaní predmetného návrhu poslancov vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 201 z 11. septembra 2018. V citovanom uznesení výboru poveril spoločného spravodajcu výborov predložiť Národnej rade spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady. Pán predsedajúci, otvorte rozpravu.
Blanár, Juraj, podpredseda NR SR (2021-11-12):
Poprosím vás o pokoj.
Grendel, Gábor, podpredseda NR SR (2020-11-05):
Dávam slovo spoločnému spravodajcovi z výboru pre financie a rozpočet pánovi poslancovi Tomášovi Lehotskému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Jurzyca, Eugen, minister školstva, vedy, výskumu a športu SR (2011-02-03):
Ďakujem pekne. Ja len krátko. Jednak nie je pravda, že sme nevyvinuli žiadne úsilie. My sme ho vyvíjali niekoľko mesiacov, predkladali sme písomne naše predstavy na využitie prostriedkov oboch operačných programov, ale pravda je to, že reálne čerpanie nie je zazmluvnené, reálne čerpanie bolo veľmi nízke a hoci sme ho zdvojnásobili, tak bolo nižšie ako 10 % a tie riziká prepadnutia prostriedkov reálne existovali. Toto bola vážna vec. Zaujímavá informácia, relevantná je podľa mňa aj to, že z mnohých iných programov nebolo možné čerpať prostriedky, pretože jednoducho zazmluvnenosť bola vyššia než 100 %, tak tam už sa jednoducho nedalo. U nás tá zazmluvnenosť nebola vysoká. No a treba tiež povedať, že veď diaľnice sú dlhodobo prioritou Slovenska, aj veda aj vzdelávanie, ale diaľnice sa dostali jednoducho o niečo vyššie. A potom treba povedať aj to, že veda má s financovaním dlhodobo problémy, a to podľa môjho názoru preto, lebo nedokázali sme dlhodobo popularizovať výsledky vedy. Takže spoločnosť lepšie rozumie postavenej diaľnici než výsledkom vo vede. My sa veľmi snažme popularizovať vedu, lebo tam je to jadro problému pre ktorý veda, nie teraz, ale dlhodobo dostáva menej peňazí. Napríklad teraz sme na základe našej aktivity spopularizovali projekt X-fel, zaznelo to v médiách celkom pekne, takže týmto smerom sa snažíme ísť. A vypísanie výziev nie je problém, ani nebol problém. To dokážeme veľmi rýchlo, ale to financovanie cez tú byrokraciu eurofondovú, to je vo vede veľký problém. Ja držím palce ministrovi dopravy, aby mu to išlo ľahšie. Myslím si, že o niečo ľahšie, by to malo ísť a opakujem, spoločnosť je nastavená tak, že dokáže lepšie odkontrolovať kilometer diaľnice než sto karentovaných časopisov. Ďakujem.
Paška, Pavol, predseda NR SR (2014-09-24):
Ďakujem. Šiesti páni poslanci s faktickými poznámkami. Končím možnosť sa prihlásiť. Vyhlasujem obedňajšiu prestávku. Budeme pokračovať o 14.00 hodine. (Prerušenie rokovania o 12.02 hodine.)
Blaha, Ľuboš, podpredseda NR SR (2024-01-18):
Pani poslankyňa Mária Kolíková, nech sa páči.
T. Cabaj, podpredseda NR SR: (2010-03-03):
Pán spravodajca, nech sa páči, v záverečnom slove.
Blanár, Juraj, podpredseda NR SR (2021-11-03):
Pán spravodajca Karahuta, máte záujem o reakciu? Stlačte faktickú poznámku. (Reakcia z pléna.) Hop, pardon, ešte pán poslanec Kuffa. Ja už som si myslel, že to bolo duplikum, lebo ste boli aj vy, pán Štefan Kuffa, prihlásený. Takže nech sa páči, ešte Filip Kuffa a potom pán spravodajca.
Paška, Pavol, predseda NR SR (2014-05-27):
Pán poslanec Bublavý.
B. Bugár, podpredseda NR SR: (2006-02-03):
Otváram rozpravu k tomuto bodu programu a pýtam sa, kto sa hlási ústne do rozpravy, nakoľko som nedostal písomné prihlášky do rozpravy. Pán poslanec Ševc a pán  spravodajca. Končím možnosť sa prihlásiť ústne do rozpravy. Takže najprv vystúpi pán poslanec Ševc, potom pán spravodajca, pán poslanec Ladislav Polka. J. Ševc, poslanec: Ďakujem pekne, pán podpredseda. Vážený pán minister, možno len súhlasiť s touto optikou tejto správy, že skutočne štátne orgány sa zamýšľajú ako ďalej s prejavmi. Je to moderné, vstúpili sme do Európskej únie, prechádza rôzna kultúra, osobitne na mládež. Mám len jednu poznámku, lebo i v tlači, ale aj v rečiach niektorých politikov sa objavuje, že aj niektoré politické strany sú extrémistické. Chcem kategoricky povedať, ten, kto chce spájať KSS s extrémizmom, je na veľkom omyle. Ak prejavujeme nespokojnosť v oblasti sociálnej a ak to má byť extrémizmus, tak prosím. Ale chcem povedať jednu vec, že sme proti všetkým násilnostiam, ktoré sa spáchajú alebo i budú páchať, budeme zásadne za to, aby slovenská spoločnosť sa demokratickými spôsobmi rozvíjala. A spájať KSS s tým v budúcnosti tvrdo odmietame. Boj za chleba nie je extrémizmom. Myslím si, že v tejto správe to nie je tak ani, ako sme politické subjekty. Ja len chcem pri tejto príležitosti upozorniť i verejnosť, i novinárov, ktorí by v budúcnosti chceli takýto pojem vo vzťahu k politickým stranám používať. Ďakujem.
Figeľ, Ján, podpredseda NR SR (2014-11-28):
Nechcete reagovať? Ďakujem pekne. Tým sme vyčerpali prvú časť rozpravy. Teraz sa pýtam, či sa niekto hlási do rozpravy ústne. Nech sa páči. Končím možnosť prihlásiť sa ďalej. Dve dámy v poradí: Lucia Žitňanská, Edita Pfundtner.
Škopová, Anežka, poslankyňa NR SR (2024-01-23):
Ďakujem pekne za slovo, pán predsedajúci. Pani poslankyňa Jurík, ďakujem za váš prejav a úprimne ma teší, že v parlamente je toľko veľa šikovných žien. Vo svojom vystúpení ste hovorili o výčitkách Európskej únie, dovolím si preto prečítať stanovisko Európskej komisie, ktorá má, vo svojom stanovisku uviedla, že široký rozsah zamýšľaných noviel a početné oblasti dotknutého práva EÚ si vyžadujú dôkladnú a solídnu analýzu. Taktiež Európska komisia vo svojom liste vyzvala ministra spravodlivosti Borisa Suska, aby vláda nepokračovala v zamýšľaných novelách a neuchýlila sa k zrýchlenému postupu bez riadnej a dôkladnej konzultácie so zainteresovanými stranami na vnútroštátnej a európskej úrovni. Zrýchlený postup bez riadnej a dôkladnej konzultácie so zainteresovanými stranami na vnútroštátnej a Európskej únii, to je presne to, čo sa tu deje. Cenu za to zaplatia občania Slovenskej republiky, ktorí budú obraní o zdroje z európskych fondov, nehovoriac o tom, že navrhované zmeny ohrozia ich bezpečnosť a majetok, pretože predložená novela Trestného zákona zo Slovenska vytvorí raj pre zločincov. Toto je cena, ktorú musia občania zaplatiť, len aby sa predstaviteľom tejto vlády zaspávalo ľahšie, bez obáv, že si po nich jedného dňa spravodlivosť príde. Ešte raz ďakujem.
Goga, Ľudovít, poslanec NR SR (2017-05-17):
Ďakujem za slovo. Súhlasím s tým, že ľuďom so zdravotným postihnutím je treba pomôcť v navrhovanom zákone. Mám však v tomto niekoľko pripomienok. Problém sa javí, problematickým sa javí podľa mňa, že napríklad celoplošnosť realizácie zákona. Ja si dokážem predstaviť, že by sa byty pre zdravotne postihnutých ľudí v bytových domoch mohli realizovať hlavne vo väčších mestách. To znamená, v mestách, kde je komplexná infraštruktúra pre, kde sú napríklad nemocnice, rehabilitačné zariadenia a všetko, čo je potrebné pre zjednodušenie života ľudí so zdravotným postihnutím. Ako optimálne riešenie sa mi takisto javí možnosť úpravy hotového bytu v rámci bytovky, prípadne úpravy bytu pred výstavbou zo strany zhotoviteľa na základe požiadaviek kupujúceho. Týmto by nebol developer zaťažený realizáciou napríklad 2 % bytov, minimálne však jedného bytu v rámci bytovky, kde nie je vopred isté, či by sa byt v tomto prevedení na realitnom trhu predal. Ďakujem.
Grendel, Gábor, podpredseda NR SR (2021-11-24):
Želá si záverečné slovo pán spravodajca? Nie. Prerušujem rokovanie o tomto bode programu a prerušujem aj schôdzu Národnej rady. Budeme pokračovať o 14.00 hod. vládnym návrhom zákona o mediálnych službách. (Prerušenie rokovania o 12.01 hodine.) (Pokračovanie rokovania o 14.00 hodine.)
Hrnko, Anton, poslanec NR SR (2017-09-13):
Vážení prítomní, vážení pán predsedajúci, hádam na úvod by som chcel pánovi Hegerovi povedať staré záhorácke príslovie: „Si tacuisses, philosophus mansisses!“ (Reakcia z pléna.) Ale je. Keby si bol mlčal, bol by si bol filozofom... (Reakcia z pléna a prerušenie vystúpenia predsedajúcim.)
Jurinová, Erika, podpredsedníčka NR SR (2015-09-29):
Ešte raz, panie poslankyne, páni poslanci, prosím vás o kľud v miestnosti, nech môže rečník dokončiť svoje vystúpenie.
A. Belousovová, podpredsedníčka NR SR: (2007-06-21):
S faktickými poznámkami na vystúpenie pani poslankyne Radičovej sa prihlásila pani poslankyňa Sárközy. Končím možnosť prihlásiť sa s faktickými poznámkami a slovo má pani poslankyňa Sárközy. Nech sa páči.
Kuffa, Štefan, poslanec NR SR (2013-06-25):
Ďakujem. Závislosť začína práve príležitostným užívaním drog. (Smiech v sále.) No môžete sa smiať, pán kolega, koľko chcete, ale tu máme takisto parlamentných guľometníkov, ktorí prídu do parlamentu a strieľajú ako guľometníci, naozaj mi to pripadá, ako keby som bol vo vojsku, a odídu preč a to je všetko. Ja si myslím, že, pán Jarjabek, by ste mohli zaujať aj postoj, keďže ste šéfom pre kultúru a médiá, to s tým súvisí, však nech je tá kultúra tu taká, ktorá zaujme mladých ľudí. Prečo je na takej nízkej úrovni? A možno aj práve televízia, rozhlas, prečo to také je? Keby tí mladí ľudia zmysluplnejšie využívali ten čas a možno aj aktívne že by boli zapájaní do tých kultúrnych podujatí, no tak by nemali priestor na to, aby v nečinnosti páchali aj kriminálnu činnosť a užívali drogy. Nemali by tu na to ten priestor. Jednoducho rob, čo chceš, len nerob zle. A tu mladých ľudí treba vyťažiť, či už športom alebo kultúrou, všemožne, možno aj všelijakými kvízmi, možno súťažami, aj vedomostnými, zapájať týchto mladých ľudí do činnosti, to je veľmi dôležité. Čo sa týka lekárov a zdravotníctva, ja som to spomínal, zdôrazním to ešte raz, my máme tak vysoký vekový priemer lekárov, obvodných lekárov, lekárov prvého kontaktu, u pediatrov je to 55 rokov, my o chvíľu budeme mať problém s detskými lekármi, u nás na Slovensku. V Bratislave vy to, samozrejme, nepociťujete, vy sa môžete tak z toho smiať, ale na východe Slovenska a možno na severe a severovýchode Slovenska je s tým problém. Takisto aj sú obvodní lekári, lekári prvého kontaktu, kde je priemerný vek 60 rokov. Je to problém.